Йоханес Бобровски
Равнина

Превод от немски: Венцеслав Константинов, —

chitanka.info

Под мен е езерото

с потънали отколе брегове.

Под облака прелита жерав — бял,

проблясващ

сред хилядолетията на

пастирските народи.

Със вятъра

дойдох на хълма.

И тука ще живея.

Аз бях ловецът, но мене улови

тревата.

Трева, учи ме да приказвам!

Ти, камък, научи ме да съм мъртъв,

да слушам дълго, да говоря!

Води, да се възпра ме научете!

А ти, повяващ вятър,

за мене повече не питай!

1962

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.